CELEX: 32019D0008
Language: bg
Date: 2019-04-09 00:00:00
Title: Решение (ЕС) 2019/670 на Европейската централна банка от 9 април 2019 година за изменение на Решение ЕЦБ/2014/8 за забраната за парично финансиране и олихвяването на депозитите на сектор „Държавно управление“ от национални централни банки (ЕЦБ/2019/8)

29.4.2019   
               
               
                  BG
               
               
                  Официален вестник на Европейския съюз
               
               
                  L 113/9
               
            
         РЕШЕНИЕ (ЕС) 2019/670 НА ЕВРОПЕЙСКАТА ЦЕНТРАЛНА БАНКА
         от 9 април 2019 година
         за изменение на Решение ЕЦБ/2014/8 за забраната за парично финансиране и олихвяването на депозитите на сектор „Държавно управление“ от национални централни банки (ЕЦБ/2019/8)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 132, параграф 1, второ тире от него,
         като взе предвид Устава на Европейската система на централните банки и на Европейската централна банка, и по-специално член 34.1, второ тире от него,
         като има предвид, че:
         
                     (1)
                  
                  
                     За подпомагане дейността на Управителния съвет при наблюдаването на спазването на забраната за парично финансиране съгласно член 123 от Договора за функционирането на Европейския съюз, с Решение EЦБ/2014/8 (1) се определят пазарните лихвени проценти, които служат като горни граници за олихвяването на депозитите на сектор „Държавно управление“ и на публичните органи, държани в съответната им национална централна банка.
                  
               
                     (2)
                  
                  
                     За запазване на интегритета на единната парична политика е необходимо съответните пазарни лихвени проценти да бъдат допълнително уточнени и актуализирани.
                  
               
                     (3)
                  
                  
                     Поради това Решение ЕЦБ/2014/8 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение
            Решение ЕЦБ/2014/8 се изменя, както следва:
            
                         
                     
                     
                        Член 1 се изменя, както следва:
                        
                                    а)
                                 
                                 
                                    вмъква се следната буква аа):
                                    
                                                „аа)
                                             
                                             
                                                „депозит“ е кредитно салдо в евро или друга парична единица, което се получава в резултат на средства, държани по сметка в НЦБ, или от временни положения, произтичащи от други услуги, предоставяни от НЦБ, пораждащи задължение, вписано в баланса на тази НЦБ, и което тази НЦБ трябва да изплати съгласно приложимите договорни или регулаторни условия, включително овърнайт депозити и срочни депозити;“
                                             
                                          
                              
                                    б)
                                 
                                 
                                    буква в) се заменя със следния текст:
                                    
                                                „в)
                                             
                                             
                                                „пазарен лихвен процент по необезпечени овърнайт депозити“ означава: i) по отношение на овърнайт депозити в евро — индексът на средни лихвени проценти по овърнайт депозити в евро (EONIA) или след преустановяването на EONIA, индексът на лихвени проценти по краткосрочни депозити в евро (€STR); и ii) по отношение на овърнайт депозити във валути, различни от еврото — съпоставим лихвен процент;“
                                             
                                          
                              
                                    в)
                                 
                                 
                                    буква г) се заменя със следния текст:
                                    
                                                „г)
                                             
                                             
                                                „пазарен лихвен процент по обезпечени депозити“ означава: i) по отношение на срочните депозити в евро — срочният индекс „STOXX EUR GC Pooling“ със съпоставим матуритет или негов еквивалент, ако е преустановен или повече не се счита за бенчмарк; и ii) по отношение на срочните депозити във валути, различни от еврото — съпоставим лихвен процент;“.
                                             
                                          
                              
                  
         
            Член 2
            Влизане в сила
            
               1.   Настоящото решение влиза в сила на двадесетия ден след деня на публикуването му в Официален вестник на Европейския съюз.
            
            
               2.   То се прилага от 1 октомври 2019 година.
            
         
         
            Съставено във Франкфурт на Майн на 9 април 2019 година.
            
               
                  За Управителния съвет на ЕЦБ
               
               
                  Председател на ЕЦБ
               
               Mario DRAGHI
            
         
         
            (1)  Решение ЕЦБ/2014/8 от 20 февруари 2014 г. за забраната за парично финансиране и олихвяването на депозитите на сектор „Държавно управление“ от национални централни банки (ОВ L 159, 28.5.2014 г., стр. 54).